jkorsvik/nowiki_second_scrape_merged huggingface dataset:
Hegewald

Hegewald var en tysk koloni i det av Nazityskland okkuperte Ukraina. Kolonien, som bestod i perioden 1942–1943, var bestemt for 10 000 nybyggere fra Volhynien, som var bedømt for å være Volksdeutsche. Ukrainere ble fordrevet eller drept for å gi plass til disse etnisk tyske.
Koloniprosjektet Hegewald ble presentert den 16. september 1942 av Reichsführer-SS Heinrich Himmler i hans egenskap av Rikskommissar for befestelsen av den tyske folkestamme. Prosjektet ble vanskeliggjort av partisanaktiviteter i området og i november 1943 måtte nybyggerne flykte for den fremrykkende Røde armé.


== Landsbyer ==
Kolonien bestod av 27 landsvbyer, alle med tyske navn som var annerledes enn deres tradisjonelle navn. De lå langs veien fra Zhytomyr til Berdychiv. De fortsatt eksisterende landsbyer har ukrainske navn.

Schröbelesberg – Зарічани (uk)
Neuheimat – Пряжів (uk)
Bubenhausen – Волиця (uk)
Neubiesing – Головенка (uk)
Pfenningstadt – Вишневе (uk)
Heimkehr – Ставецьке (uk)
Troja – Троянів (uk)
Reichstreu – Озерянка (uk)
Preuersdorf – Ріжки (uk)
Arbeit – Солотвин (uk)
Fleiß – Глинівці (uk)
Au – Степок (uk)
Zehnhub – Вершина (uk)
Neuposen – Кодня (uk)
Altposen – Кодня
Bosfershof – Павленківка (uk)
Wertingen – Вертокиївка (uk)
Heinrichsfeld – Іванківці (uk)
Reinharding – Городище (uk)
Am Hügel – Лука (uk)
Klein Lüneburg – Ліщин (uk)
Neu Trudering – Ліщин
Mödersdorf – Млинище (uk)
Tiefenbach – Піски (uk)
Sachsenhard – Скоморохи (uk)
Maienfeld – Сінгури (uk)
Ichstingen – Миролюбівка (uk)


== Litteratur ==
Isabel Heinemann: Rasse, Siedlung, deutsches Blut. Das rassen- und siedlungspolitische Hauptamt der SS und die rassenpolitische Neuordnung Europas. Wallstein, Göttingen 2003, ISBN 3-89244-623-7.
Peter Longerich: Heinrich Himmler: en biografi, 2009, Norstedts, Stockholm, ISBN 978-91-1-302379-3
Wendy Lower: Nazi Empire-Building and the Holocaust in Ukraine, 2005, University of North Carolina Press, Chapel Hill, North Carolina, ISBN 0-8078-2960-9.
Heather Anne Pringle: Härskarplanen: Himmlers jakt på det ariska ursprunget, 2007, Historiska Media, Lund, ISBN 978-91-85507-30-6.


== Referanser ==
Trigonophorus dilutus

Trigonophorus dilutus er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (26-29 millimeter), skinnende grønn gullbasse. Begge kjønn har et flatt, T-formet framspring i pannen (slektsnavnet betyr "trekant-bærer"), på sidene av dette med rundede lapper, og også et rundet framspring som går fra bakhodet forover. Kroppen er ganske fint punktert, uten tydelige punktstriper på dekkvingene.


== Utbredelse ==
Arten lever på Taiwan.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus dilutus Bourgoin, 1914
Trigonophorus dilutus chinensis Bourgoin, 1914
Trigonophorus dilutus dilutus Bourgoin, 1914


== Kilder ==
Bourgoin, A. (1914) Description de deux Trigonophorus nouveaux de Formose. Bulletin de la Société entomologique de France :437-439.
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
Bilde av arten
(en) Trigonophorus dilutus i Encyclopedia of Life 
(en) Trigonophorus dilutus i Global Biodiversity Information Facility 
(en) Kategori:Trigonophorus dilutus – bilder, video eller lyd på Wikimedia Commons 
Trigonophorus dilutus – detaljert informasjon på Wikispecies
Trigonophorus yunnanus

Trigonophorus yunnanus er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (26-29 millimeter), skinnende grønn gullbasse. Begge kjønn har et flatt, T-formet framspring i pannen (slektsnavnet betyr "trekant-bærer"), på sidene av dette med rundede lapper, og også et rundet framspring som går fra bakhodet forover. Kroppen er ganske fint punktert, uten tydelige punktstriper på dekkvingene.


== Utbredelse ==
Arten lever i Kina (Yunnan).


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus yunnanus Schürhoff, 1935


== Kilder ==
Schürhoff, P.N. (1935) Beitrage zur kenntnis der Cetoniden VII. Mitteilungen Deutsche Entomologische Gesellschaft 6(3-4):21-28.
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
(en) Trigonophorus yunnanus i Encyclopedia of Life 
(en) Trigonophorus yunnanus i Global Biodiversity Information Facility 
Trigonophorus yunnanus – detaljert informasjon på Wikispecies
Friidrett under Samveldelekene 2018 – 100 meter menn

100 meter for menn under Samveldelekene 2018 ble arrangert på Carrara Stadium 8. og 9. april 2018. Akani Simbine fra Sør-Afrika vant denne øvelsen, med tiden 10,03.


== Første runde ==
Første runde bestod av ni innledningsheat, der de to beste i hvert heat gikk videre (Q), samt de seks raskeste tidene for øvrig (q). 


== Semifinaler ==
Tre semifinaler ble arrangert, de to første i hver semifinale gikk automatisk til finalen, og de to raskeste ellers gikk også til finalen. 


== Finale ==


== Referanser ==


== Eksterne lenker ==
Gold Coast 2018 - Athletics
Trigonophorus xizangensis

Trigonophorus xizangensis er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor, grønn gullbasse. Begge kjønn har et flatt, T-formet framspring i pannen (slektsnavnet betyr "trekant-bærer"), på sidene av dette med rundede lapper, og også et rundet framspring som går fra bakhodet forover. Kroppen er ganske fint punktert, uten tydelige punktstriper på dekkvingene.


== Utbredelse ==
Arten lever i Tibet.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Trigonophorus Hope, 1831
Trigonophorus xizangensis Ma & Zhang, 1981


== Kilder ==
Ma, W.-Z. & Zhang, Y.-W. (1981) The Series of the Scientific Expedition to the Qinghai-Xizang Plateau. Cetoniidae, Trichiidae, Insects of Xizang. Science Press. Beijing 1:389-393.
Nettside om slekten Arkivert 15. september 2010 hos Wayback Machine.


== Eksterne lenker ==
Trigonophorus på Encyclopedia of life
(en) Trigonophorus xizangensis i Encyclopedia of Life 
(en) Trigonophorus xizangensis i Global Biodiversity Information Facility 
Trigonophorus xizangensis – detaljert informasjon på Wikispecies
Manzoor Pashteen

Manzoor Pashteen aka Nar Pakhtun Batoor Pakhtun ble født i 1992 i Mawla Khan Sarai, en liten landsby nær byen Sarwakai i sør Waziristan. Han tilhører en fattig Pashtun-familie, fra Shamankhel-grenen av Mahsud-stammen. Faren hans, Abdul Wadud Mahsud, er en skolelærer på sin landsby.
Den 26. januar 2018 ledet Manzoor Pashteen en protestmarsel fra Dera Ismail Khan og nådde Peshawar 28. januar. [7] Deretter organiserte Pashtun Tahafuz-bevegelsen en sit-in som heter "All Pashtun National Jirga" ved å nå Islamabad den 1. februar. Jirga fordømte drapet på Pashtun Naqeebullah Mehsud, som ble skutt av politistyrke i Karachi under et møte, og den påståtte statens undertrykkelse mot Pashtunere i Pakistan. Blant andre krav spurte jirga også regjeringen om å sette opp en rettslig etterforskning for Naqeebullah Mehsud, så vel som for alle de andre Pashtuns som ble myrdet utenretslig av politiet. ikke minst det men Jirga også vil ha et svar fra myndighetene om de over 30 000 pashtunere som har blitt kidnapert av pakistanske militær.
Stiftsstad

En stiftsstad er en by som er sete for en biskop. Byen har domkirke med domkapittel og domkirkeforsamling og utgjør dermed sete for et kirkelig stift.
Sammenlign med begrepene residensstad og hovedstad.
Begrepet ble innført etter reformasjonen.


== Folkekirkene i de nordiske land ==


=== Danmark ===
Den danske folkekirken har stiftsstader i København, Helsingør, Roskilde, Odense, Maribo, Ribe, Haderslev, Viborg, Ålborg, Århus og i Nuuk (Godthåb) på Grønland.


=== Finland ===
Den evangelisk-lutherske kirken i Finland har stiftsstadene Åbo, Tammerfors, Uleåborg, Sankt Michel, Borgå, Kuopio, Lappo, Helsingfors og Esbo.
Den finske ortodokse kirken har stiftsstadene Joensuu, Helsingfors og Uleåborg


=== Island ===
Den islandske kirken utgjør et eneste stift med Reykjavik som stiftsstad.


=== Norge ===
Den norske kirken hadde stiftsstader fram til 1. januar 1919 då omgrepet bispedømme erstatta stift. Fram til 1919 var Trondheim, Bergen, Oslo, Hamar, Kristiansand, Stavanger (fram til 1682 då Kristiansand overtok) og Tromsø (formelt fra 1844). I en kort periode var Alstahaug (1804−1828) sete for biskopen, men var formelt sett ikke eige stift og dermed heller ikke stiftstad.
I dag er disse stadene bispesete med domkirke:
Trondheim, Bergen, Oslo, Bodø, Fredrikstad, Hamar, Kristiansand, Molde, Stavanger, Tromsø og Tønsberg.


=== Sverige ===
Den svenske kirken har som stiftsstader Uppsala, Linköping, Skara, Strängnäs, Västerås, Växjö, Lund, Göteborg, Karlstad, Härnösand, Luleå, Visby og Stockholm.


== Referanser ==
Genesis Publications

Genesis Publications Limited er et britisk forlag som ble grunnlagt i 1974 av Brian Roylance, en tidligere student ved London College of Printing. Hans målsetning var å skape et selskap i samme tradisjon som den private presse, som var sann mot kunsten å trykke og binde inn bøker. Ledet idag av hans sønn og datter, Nick Roylance og Catherine Roylance (også en tidligere student ved London College of Printing), produserer Genesis Publications signerte bøker i begrenset opplag som er skapt i samarbeid mellom forfattere og kunstnere.
Genesis var først kjent for å spesialisere seg på historiske bind, og er nå kjent som en kunstutgiver innenfor feltene moderne musikk og kultur.
Selskapets første tittel som gikk bort fra historiske reproduksjoner var tidligere Beatle George Harrison's biografi, I, Me, Mine, som ble utgitt i 1980. The 2017 Den utvidede utgave av den siste tittelen, samlet av Harrison's enke Olivia, var bok nr 100 som ble publisert av Genesis.


== Referanser ==
University of Hawaii Press

University of Hawaii Press er et universitetsforlag som eies av University of Hawaii. Forlaget ble grunnlagt i 1947, med den hensikt å fremme akademiske bøker ved å publisere den nåværende forskning innenfor alle disipliner av humanitære, natur- og ssosiale vitenskaper i regionene Asia og Stillehavet. I tillegg til monografier, utgir Press materiale for utdannelse og referansearbeider slik som ordbøker, språktekster, materiale for klasserom, atlaser og leksikon. I løpet av 2006–2007 utga Press 80 bøker og monografier og 14 akademiske journaler.
Tor Nythun-Bøe

Tor Nythun-Bøe (født 5. januar 2000) er en norsk musiker som begynte å spille torader i en alder av åtte år. Han har blitt norgesmester en rekke ganger innen gammeldans og solist på durspill og han har vunnet superfinalen i gammeldans to ganger, som den yngste noensinne.


== Referanser ==
Jacob Collier

Jacob Collier (født 2. august 1994) er en britisk sanger, arrangør, komponist, produsent og multi-instrumentalist som er basert i London, England. I 2012 startet hans hjemmelagde split-screen video spekket med populære sanger, slik som Stevie Wonders "Don't You Worry 'bout a Thing", å gå viralt på YouTube. Siden da har han fått følgere over hele verden og titalls millioner av visninger på tvers av flere sosiale medier.Collier blander stilelementer av jazz, a cappella, groove, folkemusikk, elektronisk musikk, klassisk musikk, gospel, soul og improvisasjon, og har ofte ekstrem bruk av reharmonisation.
I 2016 ga Collier ut sitt debutalbum, In My Room, som var selvinnspilt, ordnet, utført og produsert i det lille bakrommet til familiens hjem i Finchley, nord i London. I 2017 ble Collier tildelt Grammy Awards for arrangementene på "Flintstones" og "You And I".
I 2018 begynte Collier å jobbe på "Djesse", et fire binds album med 50 sanger med mer enn to dusin artister og ensembler. Det første bindet, som inneholder Metropole orkester, Djesse Vol. 1, ble utgitt i desember 2018. Den andre, Djesse Vol. 2, inneholder mer akustisk instrumentering, og ble utgitt i juli 2019. I 2020 vant Collier Grammy Awards for arrangementene på "All Night Long" fra Djesse Vol. 1 og "Moon River" fra Djesse Vol. 2. Det tredje bindet, Djesse Vol. 3, som Collier beskriver som basert på elektroniske lyder, ble ut
utgitt 14. august 2020.


== Referanser ==


== Eksterne lenker ==
(en) Offisielt nettsted 
(en) Jacob Collier – kategori av bilder, video eller lyd på Commons 
(en) Jacob Collier på Internet Movie Database 
(en) Jacob Collier hos The Movie Database 
(en) Jacob Collier på Apple Music 
(en) Jacob Collier på Discogs 
(en) Jacob Collier på MusicBrainz 
(en) Jacob Collier på SoundCloud 
(en) Jacob Collier på Spotify 
(en) Jacob Collier på Songkick 
(en) Jacob Collier på Last.fm 
(en) Jacob Collier på Genius — sangtekster 
(en) Jacob Collier på AllMusic 
(en) Jacob Collier på Twitter 
(en) Jacob Collier på Facebook 
(en) Jacob Collier på Instagram 
Jacob Collier på Instagram 
(en) Jacob Collier på YouTube 
Jacob Collier på TikTok
Friidrett under Samveldelekene 2018 – 400 meter menn

400 meter for menn under Samveldelekene 2018 ble arrangert fra 8. til 10. april 2018 på Carrara Stadium.


== Rekorder ==
Før dette mesterskapet var verdensrekord, samvelderekord og mesterskapsrekord som følger: 


== Første runde ==
Første runde bestod av seks innledningsheat, der de tre beste i hvert heat (Q) og de seks med raskest tid for øvrig (q) gikk videre.


=== Heat 1 ===


=== Heat 2 ===


=== Heat 3 ===


=== Heat 4 ===


=== Heat 5 ===


=== Heat 6 ===


== Semifinaler ==
Tre semifinaler ble avholdt, der de to raskeste i hvert heat (Q) og de to utøverne med raskest tid for øvrig (q) gikk til finalen. 


=== Heat 1 ===


=== Heat 2 ===


=== Heat 3 ===


== Finale ==


== Referanser ==


== Eksterne lenker ==
(en) Friidrett under Samveldelekene 2018 – kategori av bilder, video eller lyd på Commons

Gold Coast 2018 - Athletics
Ankenytown (Ohio)

Ankenytown er et kommunefritt område (unincorporated community) i Knox County, i delstaten Ohio i USA.


== Historie ==
Et postkontor kalt Ankenytown var i drift mellom 1848 og 1938. Samfunnet har fått navn etter George Ankeny, en som tidlig hadde slått seg ned på stedet og som seinere var med i den lovgivende forsamlingen i delstaten. Det finnes også en variant av navnet, nemlig Squeal.


== Referanser ==
Isis Holt

Isis Holt (født 3. juli 2001) er en australsk parafriidrettsutøver. Hun har fire VM-gull på 100 og 200 meter, og har tre paralympiske medaljer i sprint. Hun forbedret sin egen verdensrekord på 100 meter i sin klasse (T35) i mars 2018, til 13,36 sekunder. 


== Bakgrunn ==
Holt er født med cerebral parese. Hun begynte med parafriidrett i 2014, og debuterte internasjonalt i 2015.


== Idrettskarriere ==
Holt deltok i VM i parafriidrett 2015 i Doha, og vant der 100 og 200 meter i klassen T35. Hun satte der verdensrekord på begge distanser, med 13,63 på 100 meter (+2,0 m/s) og 28,57 på 200 meter (+1,5 m/s).I 2016 forbedret hun verdensrekordene på 100 og 200 meter til hhv. 13,57 og 28,30. Hun representerte Australia under Paralympiske sommerleker 2016 i Rio de Janeiro, og kom der på andreplass på 100 og 200 meter, bak kinesiske Xia Zhou. I tillegg deltok hun på Australias stafettlag som fikk bronse på 4 x 100 meter i klassen T35-38.Under VM i parafriidrett 2017 vant hun på nytt 100 og 200 meter i sin klasse, og satte ny verdensrekord på 100 meter med 13,43 sekunder.Hun vant 100 meter under Samveldelekene 2018 i Gold Coast i Australia. 


== Utmerkelser ==
2015 Victorian Junior Athlete of the Year
2015 Athletics Australia Årets kvinnelige parautøver (Female Para-athlete of the Year)
2016 Athletics Australia Årets kvinnelige parautøver (Female Para-athlete of the Year)
2017 Victorian Disability Sport and Recreation Awards – Deakin University Female Sportsperson of the Year
2017 Victorian Institute of Sport 2XU Youth Award
2017 Athletics Australia - Årets kvinnelige parautøver (Female Para-athlete of the Year)


== Referanser ==


== Eksterne lenker ==
Profil hos Australias paralympiske komité
Profil hos IPC
Resultatoversikt hos Australia Athletics Historical Results Arkivert 7. februar 2016 hos Wayback Machine.
Profil hos Samveldelekene 2018
Reichskommissar für die Festigung deutschen Volkstums

Reichskommissar für die Festigung deutschen Volkstums, RKFDV («Rikskommissar for befestelsen av den tyske folkestamme»), var et embede i Det tredje rike som Adolf Hitler opprettet den 7. oktober 1939 og som ble bekledte av Reichsführer-SS Heinrich Himmler. Hitler gav Himmler i oppdrag å innen rammen for Generalplan Ost å samordne og lede inforporasjonen av Volksdeutsche, det vil si etniske tyskere, som før andre verdenskrig levde utenfor Tysklands grenser. Himmlers oppgave bestod også i å organisere etnisk rensing av ikke-tyske folk fra det tyske livsrommet.


== Litteratur ==
Bedürftig, Friedemann: Tredje riket från uppgång till fall: en uppslagsbok, 2008, Ersatz, Stockholm, ISBN 978-91-88858-32-0, s. 323.
Longerich, Peter: Heinrich Himmler: en biografi, 2009, Norstedts, Stockholm, ISBN 978-91-1-302379-3, s. 380–382.
ELP (andre betydninger)

ELP eller Elp kan vise til:


== Geografi ==
Elp – by i kommunen Midden-Drenthe (Nederland)


== Koder ==
ELP – IATA-flyplasskode for El Paso internasjonale lufthavn (USA)


== Politikk ==
Det europeiske venstrepartiet – Europan Left Party


== Annet ==
Den palestinske frigjøringshæren – Esercito di Liberazione della Palestina
Emerson, Lake & Palmer – britisk progressiv rock-supergruppe
El-P – amerikansk rapper
Risiera di San Sabba

Risiera di San Sabba var en nazistisk konsentrasjonsleir i utkanten av Trieste i det nordlige Italia.
I juli 1943 landsteg de allierte i Sør-Italia og den 8. september samme år kapitulerte de italienske fascistene under Benito Mussolini. Nord-Italia forble imidlertid under tysk overhøyhet. SS-Gruppenführer Odilo Globocnik, som tidligere hadde ledet Nazitysklands utryddelsesprogram i det okkuperte Polen, Operation Reinhard, ble utnevnt til SS- und Polizeiführer i området Adriatisches Küstenland og ankom Trieste i midten av september. Med Globocnik ble kommandert 92 personer til Trieste; alle hadde de erfaring fran Nazitysklands eutanasiprogram Aktion T4 og fra Operation Reinhard. Under kodenavnet Einsatz R forfulgte, torturerte og drepte de jøder, partisaner og politiske motstandere. Lorenz Hackenholt var blant Globocniks medarbeidere i San Sabba. Globocnik var selv født i Trieste og behersket både italiensk og slovensk.Etter krigsslutt ble stedet flyktningesentrum og transittleir.  I 1950-årene var mange, særlig etniske italienere som flyktet fra det da kommunistiske Jugoslavia, og mange kroater og russere, innom leirene San Sabba, San Sabba-annekset, Opicina og Gesuiti, noen i mer enn tre år før de kuunne emigrere til andre steder.


== Litteratur ==
René Moehrle: Judenverfolgung in Triest während Faschismus und Nationalsozialismus 1922–1945. Berlin 2014, ISBN 978-3-86331-195-7, S. 357–370.
Dokumentation: Die Tötungslager in der Risiera di San Sabba in Triest. In: zeitgeschichte, Heft ¾ 1996, ISBN 3-7100-0206-0, S. 113–122.
Juliane Wetzel: Italien. In: Wolfgang Benz, Barbara Distel: Der Ort des Terrors − Geschichte der nationalsozialistischen Konzentrationslager, Band 9. München 2009, ISBN 978-3-406-57238-8.Romaner

Thomas Harlan: Heldenfriedhof. Eichborn Verlag, Frankfurt 2006, ISBN 9783821807645
Claudio Magris: Non luogo a procedere, Garzanti, Milano 2015, ISBN 978-88-11-68917-1


== Referanser ==


== Eksterne lenker ==
«Risiera di San Sabba». Besøkt 6. oktober 2015.
Bangs (Ohio)

Bangs er et kommunefritt område (unincorporated community) i Knox County, i delstaten Ohio i USA.


== Historie ==
Landsbyen ble bygget langs Cleveland, Mt. Vernon, and Columbus Railroad omkring 1873 da jernbanen ble bygget. 
Et postkontor kalt Bangs ble opprettet i 1874, og var i drift inntil 1955. Jernbanelandsbyen ble oppkalt etter George H. Bangs, en posttjenestemann.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Marian Kołodziej

Marian Kołodziej (født 6. desember 1921 i Raszkow, død 13. oktober 2009 i Gdańsk) var en polsk kunstner og scenograf.
I 1940 var han en av de første fangene som kom til Auschwitz og fikk fangenummer 432. I slutten av 1944 ble han sendt videre til Groß-Rosen, så til Buchenwald. I februar 1945 ble han deportert til Mauthausen-Gusen, hvor han ble frigjort 6. mai 1945.
Etter krigen snakket han ikke noe om det han hadde opplevd før han i 1993 fikk slag.
Under rehabiliteringen brukte han blyant og blekk til å lufte ut opplevelsene han hadde vært gjennom.
Tegningene hans kan oppleves i en permanent utstilling i et fransiskansk kloster i  Harmęże, rett utenfor Oświęcim.


== Referanser ==
Amity (Knox County, Ohio)

Amity er et kommunefritt område (unincorporated community) i Knox County, i delstaten Ohio i USA.


== Historie ==
Amity ble opprinnelig kalt Emmettsville, og ble opprettet under det siste navnet i 1832. Navnet Amity ble antatt rundt 1837. Postkontoret i Amity ble kalt Democracy. Postkontoret Democracy ble etablert i 1834, og var i drift til 1923.


== Referanser ==
Tabaqat-i Nasiri

Tabaqat-i Nasiri, oppkalt etter Sultan Nasir-ud-Din, er en utdypende historie om den islamske verden som ble skrevet på persisk av Minhaj-i-Siraj Juzjani og som ble fullført i 1260. Verket består av 23 bind og ble skrevet i en stump rett frem stil. Jzjani brukte mange år på å skape dette bokverket, og sørget endog for referanser for hans informasjon. Selv om en stor del av verket omhandler Ghuridene, inneholder det også historien til forgjengerne i Ghana før Sebuktigin av Ghaznavidene tok makten. Da han skrev bokverket benyttet han seg av mange andre bøker som nå er gått tapt: Bøker av Al-Bayhaqi i Sebuktigins regjeringstid, Abu'l-Qasim Imadis Ta'rikh-i mujadwal og mest sannsynlig Ibn Haisams Qisas-i thani.
Tabaqat-i Nasiri skulle innlede en form for skriving av dynastisk historie i århundrer fremover.


== Referanser ==
Slottet Nöthnitz

Slottet Nöthnitz (Schloss Nöthnitz) ligger i Nöthnitz straks sør for den tyske by Dresden i forbundslandet Sachsen.
Det ble bygd i 1635, og ombygd i 1870. På 1700-tallet ble slottet bebodd av greven Heinrich von Bünau. Hans etterlatte bibliotek omfatter nærmere 42 000 bøker. Den tyske arkeologen Johann Joachim Winckelmann virket som bibliotekar hos ham i årene 1748-1754.
Etter andre verdenskrig forlot den daværende greven slottet, som så ble benyttet som skole. Men vedlikeholdet ble forsømt mens det var Volkseigentum (statseid) i DDR, slik at bygningens ytre forfalt. Etter den tyske gjenforening i 1989 vendte greven greven tilbake og begynte renovering av en del av slottet og den tilhørende slottsparken.
I desember hvert år år arrangeres et velbesøkt julemarked ved slottet.


== Eksterne lenker ==
(en) Schloss Nöthnitz – kategori av bilder, video eller lyd på Commons
Batemantown (Ohio)

Batemantown er et kommunefritt område (unincorporated community) i Knox County, i delstaten Ohio i USA.


== Historie ==
Et postkontor kalt Batemantown ble etablert i 1897, og var i drift til 1903. Samfunnet ble oppkalt etter den lokale Bateman-familien som kom fra Vermont rundt 1815.


== Referanser ==